**Likumprojekta "Grozījumi Valsts civildienesta likumā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maija rīkojums Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019. gada 7. maija rīkojuma Nr. 210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai" 174.2. pasākums paredz apzināt un izstrādāt nepieciešamos normatīvos aktu projektus, lai stiprinātu Satversmes tiesas neatkarību jautājumos:  1) par Satversmes tiesas tiesneša statusam nepieciešamajām garantijām pēc amata termiņa beigām;  2) par Satversmes tiesas administratīvo pārvaldību un Satversmes tiesas budžeta garantijām.  Lai minēto sasniegtu, ir izstrādāti vairāki saistīti likumprojekti un Ministru kabineta noteikumu projekts.  Izvērtējot Satversmes tiesas tiesnešu sociālo garantiju apjomu, kā arī ārvalstu konstitucionālo tiesu tiesnešu sociālās garantijas, izdarīti secinājumi, ka Satversmes tiesas tiesnešu sociālo garantiju sistēmu nepieciešams pilnveidot, nodrošinot Satversmes tiesnesim atbilstošas sociālās garantijas pēc pilnvaru termiņa beigām. No Satversmē nostiprinātā Satversmes tiesas konstitucionālā statusa izriet, ka attiecīgi nodrošināms tāds Satversmes tiesas tiesneša statuss, kas pilnībā atbilst tiesu varas nozīmībai kopumā gan atspoguļo Satversmes tiesas konstitucionālo statusu un īpašās funkcijas, nodrošinot visu valsts varas atzaru līdzsvaru.  Satversmes tiesas tiesneša pilnvaru termiņš ir 10 gadi, līdz ar to, valsts interesēs būtu pēc Satversmes tiesas tiesneša pilnvaru beigām šo pieredzi izmantot valsts labā. Ņemot vērā to, ka ne visi Satversmes tiesas tiesneši pēc pilnvaru termiņa beigām atbildīs pensionēšanās vecumam vai izvēlēsies pensionēties, ja viņu kopējais izdienas stāžs saskaņā ar likuma "Par tiesnešu izdienas pensijām 3. pantu ir vismaz 20 gadi, Satversmes tiesnesim pēc pilnvaru termiņa beigām cita starpā nodrošināmas tiesības ieņemt iepriekšējo vai līdzvērtīgu amatu valsts pārvaldes iestādē, kurā persona pildījusi ierēdņa amata pienākumus pirms iecelšanas Satversmes tiesneša amatā, kā arī tiesības tikt ieceltam vakantajā valsts civildienesta ierēdņa amatā atbilstoši šīs amata vietas pretendentam izvirzītajām prasībām.  Lai nodrošinātu Satversmes tiesnesim atbilstošas sociālās garantijas pēc pilnvaru termiņa beigām likumprojekts "Grozījumi Satversmes tiesas likumā" cita starpā paredz Satversmes tiesas tiesnesim tiesības viena gada laikā tikt ieceltam vakantajā valsts civildienesta ierēdņa amata vietā atbilstoši šīs amata vietas pretendentam izvirzītajām prasībām, kā arī tiesības ieņemt līdzvērtīgu ierēdņa amatu, ja līdz apstiprināšanai par Satversmes tiesas tiesnesi persona ieņēma ierēdņa amatu atbilstoši Valsts civildienesta likumam. Lai minēto nodrošinātu likumprojekts "Grozījumi Valsts civildienesta likumā" (turpmāk – Likumprojekts) paredz:  - Valsts civildienesta likuma 3. pantu papildināt ar septīto daļu, nosakot, ka valsts interesēs Satversmes tiesas tiesnesi gada laikā pēc pilnvaru termiņa izbeigšanās, neorganizējot atklātu pretendentu konkursu, var iecelt vakantā ierēdņa amatā, ja persona atbilst amatam izvirzītajām prasībām.  - papildināt Valsts civildienesta likuma 34. panta pirmo daļu pēc vārdiem "pašvaldību iestādē" ar vārdiem "vai apstiprināšanu Satversmes tiesas tiesneša amatā", lai nodrošinātu, ka Satversmes tiesas tiesnesim pēc pilnvaru termiņa beigām ir iespēja ieņemt līdzvērtīgu ierēdņa amatu tam amatam, kādu persona ieņēma pirms apstiprināšanas Satversmes tiesas tiesneša amatā.  Līdz ar to, ar grozījumiem Valsts civildienesta likumā tiks nodrošināts, ka Satversmes tiesas tiesnesim pēc pilnvaru termiņa beigām ir iespēja turpināt strādāt valsts labā vai arī uzsākt dienestu valsts civildienestā, līdz ar to dodot savu ieguldījumu un pieredzi tiesiskuma stiprināšanā valsts pārvaldē.  Vienlaikus likumprojekts papildina Valsts civildienesta likuma 41. panta pirmās daļas 1. punkta "j" apakšpunktu nosakot, ka valsts civildienesta attiecības izbeidzas sakarā ar personas ievēlēšanu Satversmes tiesas tiesneša amatā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts kanceleja, Finanšu ministrija, Augstākā tiesa, Satversmes tiesas eksperts. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satversmes tiesas tiesnesi pēc pilnvaru termiņa beigām. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |
| |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Likumprojekts šo jomu neskar. |  |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Likumprojekts "Grozījumi Satversmes tiesas likumā", kas paredz Satversmes tiesas tiesnešu sociālās garantijas pēc pilnvaru termiņa beigām; Satversmes tiesas budžeta autonomiju; Satversmes tiesā Administratīvā vadītāja vietas izveidi; juridiskās palīdzības sniedzēja pilnvarojumu lietās, kad juridiskās palīdzības saņēmējam tiek sniegta valsts nodrošinātā juridiskā palīdzība.  Tiesību aktu projekti tiek virzīti vienlaicīgi. | | 2. | Atbildīgā institūcija | Tieslietu ministrija. | | 3. | Cita informācija | Nav. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Likumprojekts šo jomu neskar. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Augstākā tiesa. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Bajāre-Grīnberga 67036789

Kintija.Bajare-Grinberga@tm.gov.lv